cyanic-selkie/wikianc huggingface dataset:
மூன்றாம் சிக்ஸ்துஸ் (திருத்தந்தை)
உறவுப் பாலம் உருவாக்கியவர்
கி.பி. ஐந்தாம் நூற்றாண்டில் திருச்சபையில் கொள்கை தொடர்பாகக் கடுமையான விவாதங்கள் நடைபெற்றபோது, திருத்தந்தை மூன்றாம் சிக்ஸ்துஸ் வெவ்வேறு தரப்பினரோடும் கலந்துரையாடி அமைதி கொணர உழைத்தார். இவ்வாறு, "திருத்தந்தை" (இலத்தீன்: Pontifex - ஆங்கிலம்: Pontiff - bridge builder) என்னும் தம் பெயருக்கு ஏற்ப நடந்துகாட்டினார்.
பெருங்கோவில்கள் கட்டியவர்
திருத்தந்தை மூன்றாம் சிக்ஸ்துஸ் பணிப்பொறுப்பை ஏற்ற வேளையில் உரோமை நகரம் மிகப்பெரிய இழப்பைச் சந்தித்திருந்தது. கி.பி. 410இல் உரோமைக்கு வடக்கிலிருந்து அலாரிக் (Alaric) தலைமையில் படையெடுத்துவந்த விசிகோத்து (Visigoths) இனத்தவர்கள் பெரும் சேதம் இழைத்திருந்தனர்.
உரோமைப் பேரரசிடமிருந்து பெற்ற நிதி உதவியைக் கொண்டு திருத்தந்தை செயல்படுத்திய கட்டட வேலைகள் இவை:
திருச்சபையின் ஒற்றுமைக்காக உழைத்தவர்
பண்டைய திருச்சபையில் நிலவிய இரு இயக்கங்களுக்கிடையே ஒற்றுமை ஏற்பட திருத்தந்தை வழிவகுத்தார். அதாவது, இயேசுவின் இறைத்தன்மையை வலியுறுத்தி அவருடைய மனிதத்தன்மையைக் குறைத்து மதிப்பிட்டது அலெக்சாந்திரிய இயக்கம். அதற்கு நேர்மாறாக, இயேசுவின் மனிதத்தன்மையை வலியுறுத்தி அவருடைய இறைத்தன்மையைக் குறைத்து மதிப்பிட்டது அந்தியோக்கு இயக்கம். அந்த இருதரப்பினரும் ஒருவருக்கு ஒருவர் சற்றே விட்டுக்கொடுத்து, ஒன்றிப்பு ஆவணத்தில் 433ஆம் ஆண்டு கையெழுத்து இட்டனர்.
கீழைத் திருச்சபைக்கும் மேற்குத் திருச்சபைக்கும் இடையே இழுபறி
கீழைத் திருச்சபையில் காண்ஸ்டான்டினோப்பிளின் மறைமுதல்வராக இருந்த புரோக்குல் என்பவர், திருத்தந்தையின் ஆளுகைகு உட்பட்டிருந்த இல்லீரிக்கம் என்னும் பகுதியைத் தமது ஆட்சிப்பகுதியோடு சேர்த்துக்கொள்ள முயற்சி செய்தார். இதைத் தடுக்க விழைந்த திருத்தந்தை சிக்ஸ்துஸ் உடனேயே இல்லீரிக்கம் பகுதி ஆயர்களுக்குத் தகவல் கொடுத்து அவர்கள் புரோக்குலின் செயலுக்கு உடன்படலாகாது என்றும், மாறாக, தமது பதிலாளாக தெசலோனிக்காவில் ஆயராக இருந்தவரையே ஏற்கவேண்டும் என்று ஆணையிட்டார்.
இறப்பும் அடக்கமும்
திருத்தந்தை மூன்றாம் சிக்ஸ்துஸ் 440, ஆகத்து 18இல் இறந்தார். அவருடைய உடல் புனித இலாரன்சு கல்லறைத் தோட்டத்தில் அடக்கம் செய்யப்பட்டது. நான்கு நூற்றாண்டுகளுக்குப் பின்னர் மக்கள் அவருக்கு வணக்கம் செலுத்தத் தொடங்கினர். ஒன்பதாம் நூற்றாண்டைச் சேர்ந்த "மறைச்சாட்சிகள் நூலில்" அவருடைய பெயர் இடம்பெற்றது.
வெளி இணைப்புகள்
பகுப்பு:திருத்தந்தையர்கள் பகுப்பு:கிறித்தவப் புனிதர்கள் பகுப்பு:440 இறப்புகள்
பிரீத்தி சரண்
தனிப்பட்ட வாழ்க்கை
பிரீத்தி சரண் தில்லி பல்கலைக்கழகத்தின் சீமாட்டி சிறீராம் மகளிர் கல்லூரியில் ஆங்கிலத்தில் இளங்கலை பட்டமும் முதுகலைப் பட்டமும் பெற்றுள்ளார். இவர் பங்கஜ் சரண் என்பவரை மணந்தார். இவர் இந்தியாவின் தற்போதைய துணை தேசியப் பாதுகாப்பு ஆலோசகராக உள்ளார். இவர்களுக்கு இரண்டு மகன்கள் உள்ளனர்.
தொழில்
ஆகத்து 1982-ல் இந்திய வெளியுறவுப் பணியில் சேர்ந்த சரண் மாஸ்கோ, டாக்கா, கெய்ரோ, ஜெனிவா, டொராண்டோ மற்றும் வியட்நாம் ஆகிய இடங்களில் இந்தியத் தூதரகங்களில் பணியாற்றியுள்ளார். சரண் தொராண்டோவில் இந்தியத் தூதராகவும் வியட்நாமுக்கான இந்தியத் தூதராகவும் இருந்தார். இவர் மார்ச் 2016 முதல் 30 செப்டம்பர் 2018 வரை இந்தியாவின் வெளியுறவு அமைச்சகத்தில் செயலாளராக (கிழக்கு) பணியாற்றினார்.
சனவரி 1, 2019 முதல் 31 திசம்பர் 2022 வரை பொருளாதார, சமூக மற்றும் கலாச்சார உரிமைகளுக்கான ஐக்கிய நாடுகள் அவையின் குழுவில் உறுப்பினராக இருந்தார். விசன் இந்தியா அறக்கட்டளையில் மூலோபாய மற்றும் வெளிநாட்டு உறவுகளுக்கான மையத்தின் வழிகாட்டியாகவும் இவர் செயல்படுகிறார்.
மேற்கோள்கள்
பகுப்பு:1958 பிறப்புகள் பகுப்பு:வாழும் நபர்கள் பகுப்பு:இந்திய வெளியுறவுத் துறைப் பெண் அதிகாரிகள்
எஸ். முத்துக்கருப்பன்
'''எஸ். முத்துக்கருப்பன்''' (மார்ச் 25, 1958 வல்லநாடு, தூத்துக்குடி மாவட்டம்) ஒரு அரசியல்வாதி ஆவார். இவர் மாநிலங்களவைக்கு தமிழ்நாடு சார்பாக மாநிலங்களவை உறுப்பினராகத் தேர்ந்தெடுக்கப்பட்டவர். இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர்.
அவ்வையார் அரசு மகளிர் கல்லூரி
புதுச்சேரி அரசாங்கத்தால் மகளிரின் உயர் கல்விக்காகத் துவக்கப்பட்டது, காரைக்காலில் உள்ள அவ்வையார் அரசு மகளிர் கல்லூரி (Avvaiyar Govt College for Women) ஆகும்.
இந்த கல்லூரி 1972ஆம் ஆண்டில் சென்னைப் பல்கலைக்கழக இணைப்புடன் தொடங்கப்பட்டது. பின்னர் புதுவைப் பல்கலைக்கழகத்துடன் இணைக்கப்பட்டுள்ளது. முதலில் கலை மற்றும் அறிவியல் துறைகள் மட்டுமே தொடங்கப்பட்டது. பெண்கள், மாணவர்களின் விருப்பத்திற்கு ஏற்ப வரலாறு, ஆங்கில இலக்கியம், தாவரவியல், கணிதம், வேதியியல், இயற்பியல் மற்றும் மனையியல் துறைகள் பின்னர் தொடங்கப்பட்டன.
கல்லூரியில் துறைகள்
1972ஆம் ஆண்டில் கல்லூரி தொடங்கப்பட்டபோது கலை மற்றும் அறிவியல் துறை என்ற ஒரே ஒரு துறை மட்டுமே இருந்தது.
முதுகலை படிப்புகள்
புதுச்சேரி அரசு எம்.ஏ ஆங்கிலம் மற்றும் எம்.எஸ்சி முதுகலை படிப்புகளைத் தொடங்கியது. 1997-98 கல்வியாண்டில் தாவரவியலும், 2000-01ஆம் ஆண்டில் பெண்கள் மாணவர்களின் நலனுக்காக எம்.ஏ வரலாறும் தொடங்கப்பட்டன.
அமைவிடம்
அவ்வையார் அரசு மகளிர் கல்லூரி காரைக்காலில் உள்ள அண்ணல் அம்பேத்கர் தெருவில் அமைந்துள்ளது.
மேற்கோள்கள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள் பகுப்பு:புதுச்சேரியில் உள்ள கல்லூரிகள்
தானியங்கியல்
thumb|200px|இயந்திர மனிதர் இயந்திரவியல் Robotics (தமிழ்நாட்டு வழக்கம்: எந்திரவியல்) தொழிற்சாலைகளில் பயன்படும் இயந்திரங்கள், இயந்திர வாகனங்கள், தன்னிச்சையாக இயங்கும் இயந்திர மனிதர்கள் என பல தரப்பட்ட இயந்திரங்களை ஆக்கல் பற்றி ஆயும் இயல். சுயம் பொறி இயல், எந்திர மனிதவியல் போன்ற சொற்களும் இயந்திரவியலுக்கு இணையாக உபயோகிக்கப்படுவதுண்டு.
தலைமுறைகள்
பேராசிரியர் மார்வேக் எந்திர மனிதவியலை நான்கு தலைமுறைகளாக வகைப்படுத்துள்ளார். அவை 2010 இல் உருவாக்கப்பட்ட முதல் தலைமுறை எந்திர மனிதவியல், பல்லியின் அறிவை பெற்று இருக்கிறது என்றும் 2020 இல் உருவாக்கப்பட இருக்கிற இரண்டாம் தலைமுறை எந்திர மனிதவியல், சுண்டெலியின் சமஅளவுள்ள அறிவை பெற்று இருக்கும் என்றும், 2030 இல் உருவாக்கப்படும மூன்றாம் தலைமுறை எந்திர மனிதவியல் குரங்கின் அறிவை பெற்று இருக்கும என்றும் 2040 - 2050 இல் உருவாக்கப்படும நான்காம் தலைமுறை எந்திர மனிதவியல் மனிதனுக்கு சமமான அறிவை பெற்று இருக்கும் என்பது அவர் கருத்து.
இதனையும் பாருங்கள்
நானோ தானியங்கியல்
வெளி இணைப்புகள்
பகுப்பு:தானியங்கியல்
முசுலிம் சகோதரத்துவம்
முசுலிம் சகோதரத்துவ சமூகம் (The Society of the Muslim Brothers, الإخوان المسلمون, பெரும்பாலும் சுருக்கமாக "சகோதரத்துவம்" அல்லது "MB") உலகின் மிகவும் செல்வாக்குடைய, பெரும் இசுலாமிய இயக்கங்களில் ஒன்றாகும். பல அரபு நாடுகளில் பெரும் எதிர்கட்சியாக விளங்குகின்ற இச்சமூகம் எகிப்தில் 1928ஆம் ஆண்டில்  இசுலாமிய அறிஞரும் பள்ளியாசிரியருமான ஹசன் அல்-பன்னாவால் நிறுவப்பட்டது. இரண்டாம் உலகப் போரின் இறுதிகட்டத்தில் முசுலிம் சகோதரத்துவத்தில் இரண்டு மில்லியன் உறுப்பினர்கள் இருந்ததாக மதிப்பிடப்படுகிறது. இதன் கருத்தாக்கங்கள், "இசுலாமிய ஈகைப் பணியுடன் அரசியல் செயல்முனைப்பு", அரபு உலகெங்கும் பரவியதுடன் பிற இசுலாமிய குழுக்களிடமும் தாக்கத்தை ஏற்படுத்தியது. உலகளவில் பயன்படுத்தப்படும் இதன் மிகவும் புகழ்பெற்ற முழக்கம்  "இசுலாமே தீர்வு" என்பதாகும்.
"முசுலிம் குடும்பம், தனிநபர்,சமூகம் ...மற்றும் நாட்டின் வாழ்வை ஒழுங்குபடுத்தும் ஒரே உய்வுத்துணையாக ..." திருக்குர்ஆன் மற்றும் சுன்னாவை ஆக்குவதே தனது கொள்கையாக சகோதரத்துவம் அறிவித்துள்ளது. இந்த இயக்கம் அலுவல்முறையாக தனது கொள்கைகளை நிலைநாட்ட வன்முறை வழிகளை எதிர்க்கிறது; இருப்பினும் இச்சமூகத்தில் முன்பு படைசார் பிரிவு இருந்ததையும் இனப்படுகொலை, குண்டுவெடிப்புகள் மற்றும் அரசியல் எதிரிகளின் கொலைகளில் இதன் உறுப்பினர்கள் ஈடுபட்டதையும் சுட்டி இதன் எதிர்ப்பாளர்கள் இதனை ஓர் வன்முறை இயக்கமாக விவரிக்கின்றனர். குறிப்பாக இந்தச் சமூகத்தை நிறுவிய ஹசன் அல்-பன்னா மற்றும் எகிப்திய பிரதமர் மகமது அன்-நுக்ராஷி பாஷா கொலை செய்யப்பட்டதைச் சுட்டுகின்றனர். அதே நேரம் ஆயுதமேந்திய ஜிகாத்தை விட மக்களாட்சித் தேர்தல்களை ஆதரிப்பதற்காக இந்த இயக்கத்தை  அல் காயிதா எதிர்க்கிறது.
முசுலிம் சகோதரத்துவம் துவக்கத்தில் இசுலாமை கற்பித்தும் கல்வி புகட்டியும் மருத்துவமனைகளை நிறுவியும் வணிக வளாகங்களை நிறுவியும் ஓர் சமய சமூக அமைப்பாக விளங்கியது. செல்வாக்குப் பெறத் தொடங்கியவுடன் 1936இல் எகிப்தில் பிரித்தானிய ஆட்சியை எதிர்த்தது. இந்த காலகட்டத்தில் சகோதரத்துவ உறுப்பினர்கள் வன்முறைச் செயல்களில் ஈடுபட்டதாக கூறப்படுகிறது. முதல் அரபு-இசுரேல் போரில் தோல்வியடைந்ததைத் தொடர்ந்து எகிப்திய அரசு இச்சமூகத்தை கலைத்து இதன் உறுப்பினர்களைக் கைது செய்தது. 1952ஆம் ஆண்டு நிகழ்ந்த எகிப்து புரட்சியை ஆதரித்தது. ஆனால் எகிப்தின் குடியரசுத் தலைவரைக் கொலை செய்ய முயன்றதால் மீண்டும் தடை செய்யப்பட்டது. மற்ற நாடுகளிலும், குறிப்பாக சிரியாவில், முசுலிம் சகோதரத்துவம் தடை செய்யப்பட்டுள்ளது.
முசுலிம் சகோதரத்துவ உறுப்பினர்கள் தங்கள் வருமானத்தில் ஒரு பகுதியைச் சமூகத்திற்கு வழங்க கடமைப்பட்டுள்ளனர். இந்தப் பங்களிப்புகளில் சவூதி அரேபியா மற்றும் பிற எண்ணெய்-வள நாடுகளில் பணியாற்றும்  உறுப்பினர்களிடமிருந்து பெறப்படுவதும் அடக்கம்.
வெளி இணைப்புகள்
பகுப்பு:எகிப்திய அரசியல் கட்சிகள் பகுப்பு:இசுலாமிய அரசியல் கட்சிகள்
தமிழ்த் திரைப்படங்களின் பட்டியல், 1970
1970 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.
1970
பகுப்பு:தமிழ்த் திரைப்படங்களின் பட்டியல்கள்
மணிவிழுந்தான் பழைய ஏரி
மணிவிழுந்தான் பழைய ஏரி என்பது தமிழ்நாட்டின், சேலம் மாவட்டத்தில் சேலம் உளுந்தூர்பேட்டை தேசிய நெடுஞ்சாலையில் தலைவாசலுக்கு ஐந்து கிலோமீட்டர் முன்னாள் அமைந்துள்ள ஒரு ஏரி ஆகும். இந்த ஏரி சூழலியல் இயக்கங்களால் மீட்டுருவாக்கம் செய்யப்பட்டு வருகிறது.
இங்கு உள்நாட்டு வலசை பறவைகள் உட்பட 145 பறவையினங்கள், 122 தாவர இனங்கள், 75 வண்ணத்துப் பூச்சி இனங்கள், 20 தட்டான் இனங்கள், 11 பாம்பு இனங்கள், உடும்பு, 10 தவளை இனங்கள், 10 பாலூட்டி இனங்கள், ஏழு எறும்பு இனங்கள், பூச்சி இனங்கள் பல என 400 இக்கும் மேற்பட்ட உயிரினங்கள் ஆவணப்படுத்தப்பட்டுள்ளன. ஏரியில் உருவாக்கப்பட்டுள்ள மண் திட்டில் உலக அளவில் அழிவாய்ப்பு இனமாக வகைப்படுத்தபட்டுள்ள ஆற்று ஆலா இனப்பெருக்கம் செய்துள்ளது ஒரு சிறப்பாகும். அண்மையில் 40 ஆற்று ஆலாக்கள் இங்கு மாலையில் வந்திருந்து இரவில் தங்கி இருந்து காலையில் சென்றன.
மேலும் சாம்பல் கொக்கு, செந்நீலக் கொக்கு, சின்ன பச்சைக் கொக்கு உள்ளிட்ட 15 வகையான நீர்ப்பறவைகளும், 27 வகையான நிலவாழ் பறவைகளும் இங்கு இனப்பெருக்கம் செய்கின்றன.
வெளி இணைப்புகள்
பகுப்பு:சேலம் மாவட்ட ஏரிகள்
திருமங்கலக்கோட்டை மேற்கு
இந்தியா,தமிழ்நாடு,தஞ்சாவூர் மாவட்டத்தில் ஒரத்தநாடு தலுக்காவில் திருமங்கலக்கோட்டை  மேலையூர் என்ற கிராமம் உள்ளது.
விளக்கப்படங்கள்
திருமங்கலக்கோட்டையில்  2001-இல் மக்கள் தொகை கணக்கெடுப்பின்படி மொத்த மக்கள் தொகை- 2228 ஆண்கள்- 1081  மற்றும் பெண்கள்- 1147. பாலின விகிதம்  1061 ஆக இருந்தது. கல்வியறிவு விகிதம்  68.31 உள்ளது.
குறிப்புகள்
பகுப்பு:தஞ்சாவூர் மாவட்டத்திலுள்ள கிராமங்கள்
முக்காவல் நாடு
திருச்சி மாவட்டம் முசிறி வட்டத்தில் ஆமூர் என்னும் ஊர் உள்ளது. இதனைப் புறநானூற்றுப் பாடல் முக்காவல் நாட்டு ஆமூர் எனக் குறிப்பிடுகிறது. முக்காவல் நாட்டு ஆமூர் மல்லனைப் பொருது அட்டு நின்றவன் சோழன் போர்வைக் கோப்பெருநற்கிள்ளி. இவனைப் புலவர் சாத்தந்தையார் பாடியுள்ளார்.
காவிரி ஆறு முக்கொம்பு என்னுமிடத்தில் இரண்டாகப் பிரிகிறது. வடக்கில் ஓடுவதைக் கொள்ளிடம் என்றும், தெற்கில் ஓடுவதைக் காவிரி என்றும் கூறுவர்.
ஆற்றின் இரண்டு பிரிவால் தோன்றுவது மூன்று நிலப்பகுதி. இதனைத் தோற்றுவிக்கும் இடம் முக்கொம்பு. முக்கொம்பால் தோற்றுவிக்கப்பட்ட நிலப்பகுதியில் நடுவில் அரங்கமாய் உள்ளது திருவரங்கம். வடபால் உள்ளது முக்காவல் நாடு.
அடிக்குறிப்பு
பகுப்பு:சங்க காலப் புவியியல் பகுப்பு:சங்ககால அகநாடுகள்
கே. கள்ளிகுடி ஊராட்சி
'''கே. கள்ளிகுடி ஊராட்சி' (K. kallikudi Gram Panchayat''), தமிழ்நாட்டின் திருச்சிராப்பள்ளி மாவட்டத்தில் உள்ள மணிகண்டம் வட்டாரத்தில் அமைந்துள்ளது. இந்த ஊராட்சி, ஸ்ரீரங்கம் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7368 ஆகும். இவர்களில் பெண்கள் 3680 பேரும் ஆண்கள் 3688 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மகாத்மா காந்தி அரசுக் கல்லூரி
மகாத்மா காந்தி அரசு கல்லூரி (Mahatma Gandhi Government College) இந்தியாவின், அந்தமான் நிக்கோபார் தீவுகளில் உள்ள ஒரே ஒரு கல்லூரியாகும். இக்கல்லூரி 1990ஆம் ஆண்டில் கார் நிக்கோபாரில் அரசு கல்லூரியாக நிறுவப்பட்டது. இது 1994-ல் மாயா பந்தருக்கு மாற்றப்பட்டு 1994 திசம்பர் 5 அன்று மகாத்மா காந்தி அரசு கல்லூரி என மறுபெயரிடப்பட்டது. இங்கு ஆறு பிரிவுகளில் இளநிலைப் படிப்புகள் வழங்கப்படுகின்றன. இக்கல்லூரி புதுச்சேரியில் உள்ள புதுவைப் பல்கலைக்கழக இணைப்பினைப்பெற்றுள்ளது.
மேற்கோள்கள்
பகுப்பு:Coordinates on Wikidata பகுப்பு:அந்தமான் நிக்கோபார் தீவுகளில் கல்வி
சுரேஷ் சகாதேவன்
சுரேஷ் சகாதேவன் (Suresh Sakadivan, பிறப்பு: மே 27 1981), மலேசியா அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2003/04 பருவ ஆண்டில் முதல்தர துடுப்பாட்டப் போட்டியில் மலேசியா துடுப்பாட்ட அணியின் உறுப்பினராக பங்குகொண்டார்.
வெளி இணைப்பு
பகுப்பு:மலேசியத் துடுப்பாட்டக்காரர்கள் பகுப்பு:1981 பிறப்புகள் பகுப்பு:வாழும் நபர்கள்
குன்னத்தூர் பத்ரகாளியம்மன் கோயில்
குன்னத்தூர் பத்ரகாளியம்மன் கோயில் தமிழ்நாட்டில் திருப்பூர் மாவட்டம், குன்னத்தூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினாறாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் பத்ரகாளியம்மன் சன்னதியும், விநாயகர், முரசன், ஐயனார், கொன்டத்துகாளி அம்மன் உபசன்னதிகளும் உள்ளன. இங்குக் கோயில் கோசாலை உள்ளது. இக்கோயிலில் மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. ஆவணி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:திருப்பூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எம். கே. ராதா
இளமைக் காலம்
எம். கே. ராதா சென்னை, மைலாப்பூரில் எம். கந்தசாமி முதலியார் என்பவருக்குப் பிறந்தார்.
நாடகம்
தன் தந்தை கந்தசாமி முதலியாரின் நாடகக் குழுவில் சேர்ந்து, எம். ஜி. ஆருடன் எம். கே. ராதா நடித்து வந்தார்.
குடும்பம்
எம்.கே.ராதாவுக்கு ஞானாம்பாள், ரத்தினம் என்ற 2 மனைவிகள். 6 மகன்கள், 2 மகள்கள்.
மறைவு
1985 ஆகத்து 29 அன்று மாரடைப்பால் காலமானார்.
வெளி இணைப்புகள்
பகுப்பு:1910 பிறப்புகள் பகுப்பு:1985 இறப்புகள் பகுப்பு:தமிழ்த் திரைப்பட நடிகர்கள் பகுப்பு:கலைமாமணி விருது பெற்றவர்கள் பகுப்பு:சென்னை நடிகர்கள் பகுப்பு:பத்மசிறீ விருது பெற்ற கலைத் துறையினர்
திருத்தந்தை பிரான்சிசு உடன் மறைமுதுவர் கிரீலின் கூட்டறிக்கை
மேற்சான்றுகள்
பகுப்பு:2016 நிகழ்வுகள் பகுப்பு:திருத்தந்தை பிரான்சிசு பகுப்பு:கிறித்தவ ஒன்றிப்பு பகுப்பு:கிறித்தவ சமயப்பிளவுகள்
தலைக்காலி
வாழிடம்
தலைக்காலிகளால் நன்னீரில் உயிர் வாழ முடியாது. இவை கடலின் மேற்பரப்பிலிருந்து கடற்படுக்கை வரை அனைத்து இடங்களிலும் பரம்பிக் காணப்படுகின்றன. உதாரணமாக சாக்குக் கணவாய் கடலடியில் வாழும் ஓர் விலங்காக உள்ளது. அதிகளவான இனங்கள் மத்திய கோட்டை அண்மித்த கடற்பரப்பிலேயே வாழ்கின்றன. துருவக் கடற்பரப்புகளில் இவற்றின் இனப்பல்வகைமை குறைவாக உள்ளது.
உடலமைப்பு
ஏனைய மெல்லுடலிகளைக் காட்டிலும் தலைக்காலிகளின் உடலமைப்பு அதிக விருத்தியைக் காட்டுகின்றது.
நரம்புத் தொகுதியும் புலனங்கங்களும்
முள்ளந்தண்டற்ற விலங்குகளுள் மிகவும் சிக்கலான நரம்புத் தொகுதியைத் தலைக்காலிகள் கொண்டுள்ளன. தலைக்காலிகளே முள்ளந்தண்டற்றவற்றுள் மிகப்பெரிய மூளையைக் கொண்டுள்ளதோடு அதிக நுண்ணறிவையும் பெற்றுள்ளன. மூளை கசியிழையத்தாலான மண்டையோட்டினுள் பாதுகாக்கப்பட்டுள்ளது.
மேற்கோள்கள்
பகுப்பு:மெல்லுடலிகள்
பக்கே-கேசாங் மாவட்டம்
பக்கே-கேசாங் மாவட்டம் (Pakke-Kessang district) இந்தியாவின் அருணாச்சலப் பிரதேசத்தின் 25-வது மாவட்டமாக 14 டிசம்பர் 2018-இல் நிறுவப்பட்டது. இம்மாவட்டம் கிழக்கு காமெங் மாவட்டத்தின் தென்கோடியில் உள்ள பக்கே-கேசாங், சைஜோசா, பிஜிராங், பாசா சமவெளி மற்றும் திஸ்சிங்-பாசோ பகுதிகளைக் கொண்டு நிறுவப்படடது. இதன் நிர்வாகத் தலைமையிடம் லெம்மிநகரம் ஆகும்.
விருந்தினர்
விருந்தினர் என்போர் விருந்தாளிகள். இவர்களை வடநூலார்  ‘அதிதி’ என்பர். தமிழ்நெறி வாழ்க்கையில் விருந்தினர் வெறுமனே விருந்துண்டு செல்பவர்கள் அல்லர். கற்பியல் வாழ்க்கையில் தலைவன், தலைவியர் கூடி வாழ உதவி புரியும் வாயில்களாகவும் விளங்கினர். தலைவியின் ஊடலைத் தணிக்கும் வாயில்களில் ஒருவர் விருந்தினர். விருந்து வந்தால் களவு ஒழுக்கமும் தடைபடும். தலைவி ஊடாமல் இருந்தால் தலைவன் விருந்தினரோடு வருவது வழக்கம். தலைவியின் மாண்புகளில் ஒன்று விருந்தோம்பல். இல்லறத்தார் பேணவேண்டிய ஐவருள் ஒருசாரார் விருந்தினர். விருந்தோம்பல் பற்றித் திருக்குறள் சிறப்பாக எடுத்துரைக்கிறது.
காண்க
பகுப்பு:தமிழர் வாழ்வியல் பகுப்பு:தொல்காப்பியம்
தெற்குராஜபதி பரமேஸ்வரி மற்றும் நாராயணசாமி கோயில்
தெற்குராஜபதி பரமேஸ்வரி மற்றும் நாராயணசாமி கோயில் தமிழ்நாட்டில் தூத்துக்குடி மாவட்டம், தெற்குராஜபதி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பரமேஸ்வரியம்மன் சன்னதியும், நாராயணசாமி உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆவணி மாதம் கொடை விழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பேரிகை ஊராட்சி
பேரிகை ஊராட்சி (Berigai Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள சூளகிரி வட்டாரத்தில் அமைந்துள்ளது. இந்த ஊராட்சி, ஓசூர் சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6306 ஆகும். இவர்களில் பெண்கள் 3097 பேரும் ஆண்கள் 3209 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சூளகிரி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
கோல் அணை
கோல் அணை அல்லது கோலணை நீர்மின் உற்பத்தித் திட்டம் (KolDam) என்பது சத்லஜ் ஆற்றின் குறுக்கே அமைந்துள்ள கட்டுக்கரை அணையாகும். இது இமாச்சல் பிரதேச பிலாஸ்பூர் சண்டிகார்-மணாலி தேசிய நெடுஞ்சாலையிலிருந்து (என்எச்-1) 18 கிலோமீட்டர் தூரத்தில் உள்ளது. நீர்மின் உற்பத்திக்காக தேசிய அனல் மின் நிறுவனத்தால் கட்டப்பட்டது.
வரலாறு
2000 ஜூன் 5 ஆம் நாள் அப்போதைய இந்திய பிரதமர் அடல் பிகாரி வாச்பாய் அடிக்கல் நாட்டினார். 2004 ஜனவரி நான்காம் நாள் கட்டுமானங்கள் தொடங்கின. தேசிய அனல் மின் நிறுவனத்தால் (என்.டி.பி.சி.) கட்டப்பட்ட முதல் அணை இதுவாகும். காடு இழப்பு மற்றும் மறுகுடிபெயர்வு காரணங்களால் இத்திட்டம் தாமதமாகியது. மாற்று கால்வாய்களின் சிக்கல்களால் 2013 டிசம்பரில் இதன் நீர் தேக்கு முயற்சிகள் தோல்வியடைந்தன. தொடர்ந்து நான்காவது முயற்சியில் 2014 மார்ச் 18 இல் வெற்றிகரமாகக் கால்வாய்களைத் தடுத்து நீர் தேக்கப்பட்டது. 2014 ஏப்ரலில் ஏற்பட்ட நீர்க்கசிவால் மீண்டும் நீரைத் தேக்கமுடியாமல் போனது. பின்னர் 2014 நவம்பர் 3 தொடங்கி, 2015 ஜனவரி 3 வரை சீரமைப்புப் பணி நடைபெற்று, சரி செய்யப்பட்டது. கால்வாய்களில் சிறிய கசிவு இருந்தாலும் அதிகாரிகளின் உத்திரவாதத்தில் ஏப்ரலில் நீர்மின் நிலையம் செயல்படத் தொடங்கியது. 2009 இல் மின்னாக்கி இயங்கும் வகையில் திட்டமிட்டிருந்தாலும் 2015 இல் தான் செயல்படத் தொடங்கியது. இதன் நீர்த் தேக்கம் உயரம் 642 அடி ஆகும்.
மின்சார உற்பத்தி
அலகுக்கு 200 மெகாவாட் வீதம் நான்கு அலகுகளில் மொத்தம் 800 மெகாவாட் கொள்ளளவு கொண்டது. முதல் 200 மெகாவாட் பிரான்சிஸ் டர்பின் மின்னாக்கி 2015 மார்ச் 30 ஆம் நாள் செயல்படத் தொடங்கியது. இந்த அணையினால் டெல்லி, ஹரியானா, பஞ்சாப், ராஜஸ்தான், உத்தர பிரதேசம், ஹிமாச்சல் பிரதேசம், ஜம்மு & காஷ்மீர் மற்றும் சண்டிகார் பகுதிகள் பலனடைகின்றன. ஹிமாச்சல் பிரதேசத்தின் 28% மின்சாரப் பயன்பாடு இதன் மூலமே கிடைக்கிறது. 2019 ஜனவரியில் இவ்வணையில் கூடுதலாகப் பதினைந்து மேகாவாட் மின்சாரம் உற்பத்தி செய்யும் விதத்தில் மிதக்கும் சூரிய மின்தகடுகள் பதிக்கும் திட்டம் அறிமுகம் செய்யப்பட்டு, ஒப்பந்தப்புள்ளிகள் கோரப்பட்டன.
மேற்கோள்கள்
பகுப்பு:இமாச்சலப் பிரதேச அணைகள் பகுப்பு:2015-இல் கட்டிமுடிந்த அணைகள் பகுப்பு:2015-இல் உருவாக்கப்பட்ட அமைப்புகள்
இலட்சுமி மேனன் (வடிவழகி)
இலட்சுமி மேனன்  (Lakshmi Menon) இந்தியாவின் கருநாடக மாநிலத்தில் பெங்களூருவில் நவம்பர் 4, 1982 அன்று பிறந்த ஓர் ஒப்புரு வடிவழகி ஆவார். பெங்களூருப் பல்கலைக்கழகத்தில் சமூகவியல் படித்துக் கொண்டிருந்தபோதே வருமானத்திற்காக ஒப்புரு காட்சிகளில் பங்கேற்கத் தொடங்கினார். பல ஆண்டுகள் இந்தியாவில் காட்சிகளில் பங்கேற்றப் பின்னர் 2006ஆம் ஆண்டு பன்னாட்டு ஒப்புரு பணிவாழ்வைத் தொடங்கினார். யான் பால் கௌத்தியே மற்றும் எர்மெசு காட்சிகளில் தோன்றியதோடன்றி எர்மெசு,மாக்சு மாரா ,கிவென்சி போன்ற உயர்நிலை நிறுவனங்களுக்கான விளம்பரங்களில் தோன்றியுள்ளார்.
அக்டோபர் 2008ஆம் ஆண்டில் பிரெஞ்சு பாங்கியல் இதழ் வோஃக் தலையங்கத்தில் இடம் பெற்றது குறிப்பிடத்தக்க நிகழ்வாகும். இதற்கு முன்னரே இத்தகைய உயர் பாங்கியல் இதழ்களில் தோன்றியிருப்பினும் பிரெஞ்சு வோஃக் இதழில் வருவது ஒவ்வொரு வடிவழகரின் ஏக்கமாகும்.
2011 ஆண்டிற்கான பிரெல்லி நாட்காட்டியில் இடம் பிடித்துள்ளது இவரது பாங்கியல் பணிவாழ்வின் சிகரமாக அமைந்துள்ளது.
வெளியிணைப்புகள்
பகுப்பு:1981 பிறப்புகள் பகுப்பு:கர்நாடக நபர்கள் பகுப்பு:வாழும் நபர்கள்
யூரோப்பியம்(III) ஐதராக்சைடு
யூரோப்பியம்(III) ஐதராக்சைடு (Europium(III) hydroxide) என்பது Eu(OH)3> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
தயாரிப்பு
உலோக யூரோப்பியம் தண்ணீருடன் சேர்ந்து வினைபுரிவதால் யூரோப்பியம்(III) ஐதராக்சைடு உருவாகிறது.
வேதிப் பண்புகள்
அமிலங்களுடன் வினைபுரிந்து யூரோப்பியம்(III) உப்புகளை யூரோப்பியம்(III) ஐதராக்சைடு உருவாக்குகிறது: உயர் வெப்பநிலைகளில் யூரோப்பியம்(III) ஐதராக்சைடு EuO(OH) ஆக் சிதைவடைகிறது. மேலும் சிதைவுக்கு உட்பட்டால் யூரோப்பியம் ஆக்சைடு (Eu2O3) உருவாகிறது.
மேற்கோள்கள்
பகுப்பு:யூரோப்பியம் சேர்மங்கள் பகுப்பு:ஐதராக்சைடுகள்
ஒங்கூர் ஊராட்சி
ஒங்கூர் ஊராட்சி (Ongur Gram Panchayat), தமிழ்நாட்டின் விழுப்புரம் மாவட்டத்தில் உள்ள ஒலக்கூர் வட்டாரத்தில் அமைந்துள்ளது. இந்த ஊராட்சி, திண்டிவனம் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2654 ஆகும். இவர்களில் பெண்கள் 1327 பேரும் ஆண்கள் 1327 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மனநல ஆராய்ச்சி அறக்கட்டளை
மனநல ஆராய்ச்சி அறக்கட்டளை (Schizophrenia Research Foundation) என்பது 1984-ல் சென்னையில் நிறுவப்பட்ட நிறுவனம் ஆகும். இது கடுமையான மனநல கோளாறுகளால் பாதிக்கப்பட்டவர்களுக்குத் தரமான பராமரிப்பு மற்றும் மறுவாழ்வு வழங்குவதை முதன்மை நோக்கமாகக் கொண்டுள்ளது. இந்த அறக்கட்டளை திருவேற்காடு மற்றும் மகாபலிபுரத்தில் இரண்டு குடியிருப்பு மறுவாழ்வு மையங்களுடன், சென்னை அண்ணா நகரில் அமைந்துள்ள மனநல மையத்தையும் கொண்டுள்ளது.
ஆராய்ச்சி
உலக சுகாதார நிறுவனத்தால் நடத்தப்பட்ட பல ஆய்வுகளில் இந்த அறக்கட்டளை பங்கெடுத்துள்ளது. உலக மனநல சங்கம், ஜான்ஸ் ஹாப்கின்ஸ் பல்கலைக்கழகம், கிங்ஸ் கல்லூரிஇலண்டன், ஆக்ஸ்பாம், இந்திய மருத்துவ ஆராய்ச்சி சபை, அனைத்திந்திய மருத்துவ அறிவியல் கழகம், நிம்கன்சு மற்றும் டாட்டா சமூக அறிவியல் கழகம் ஆகிய மனநல ஆராய்ச்சி நிறுவனங்களுடன் இணைந்து பயணிக்கின்றது. தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம், 'மனநலம் மற்றும் சமூக அறிவியலில்' முனைவர் பட்டப் படிப்புகளுக்கான மையமாக இந்த அறக்கட்டளை நிறுவனத்தினை அங்கீகரித்துள்ளது. அறக்கட்டளையின் மாநாடு (ICONS) இரண்டு வருடத்திற்கு ஒரு முறை நடைபெறுகிறது. இதில் உலகம் உலகம் முழுவதிலுமிருந்துலும் புகழ்பெற்ற ஆராய்ச்சியாளர்கள் கலந்துகொள்கின்றனர்.
கல்வியாளர்கள்
தேசிய தேர்வு வாரியம் 2009 முதல் மனநல மருத்துவத்தில் முதுநிலை படிப்பின் பயிற்சிக்கான மையமாக இதனை அங்கீகரித்துள்ளது. மனநல ஆராய்ச்சி அறக்கட்டளை உளவியல், சமூகப் பணி, செவிலியம், மற்றும் தொழில்சார் சிகிச்சை ஆகியவற்றில் பல்வேறு பயிற்சி மற்றும் பட்டறைகளை வழங்குகிறது. இது தேசிய மனநல மற்றும் நரம்பியல் நிறுவனத்துடன் இணைந்து 'மனநலப் பராமரிப்பு மற்றும் ஆலோசனையில்' ஒரு வருட பட்டயப்படிப்பினையும், தமிழ்நாடு டாக்டர் எம்ஜிஆர் மருத்துவப் பல்கலைக்கழகத்துடன் இணைந்து மனநலத்தில் முனைவர் பட்ட ஆராய்ச்சியையும் வழங்குகிறது.
விழிப்புணர்வு
மனநல ஆராய்ச்சி அறக்கட்டளை, மனநலம் பற்றிய விழிப்புணர்வை ஊக்குவித்தல் மற்றும் கல்வித் திட்டங்கள் மூலம் மனநலம் பாதிக்கப்பட்ட நோயாளிகளுக்கான நலன்களுக்காகப் பரப்புரை செய்வதில் ஈடுபட்டுள்ளது. மேலும் விழிப்புணர்வை மேம்படுத்தவும், களங்கத்தைச் சமாளிக்கவும் ஒரு சர்வதேச திரைப்பட விழா, ஃபிரேம் ஆஃப் மைண்ட் ஒன்றை நடத்தியது. இந்த அறக்கட்டளை மனநலம் குறித்து எழுதும் பத்திரிகையாளர்களுக்கான ஊடக விருதையும் தொடங்கியுள்ளது.
வெளி இணைப்புகள்
பகுப்பு:மருத்துவம்
சிபாம்
சிபாம் (அரபு மொழி: شبام), கர்ராமாத், யெமனில் உள்ள ஒரு நகர். இவ் நகரம் அண்ணளவாக 7000 மக்கள் தொகை கொண்டதாக கணிக்கப்படுகின்றது. இந்நகர் முன்னொரு காலத்தில் கர்ராமாத் மன்னர் ஆட்சிக்குட்பட்ட பரப்பின் தலைநகராக விளங்கியது. சிபாம் நகரை பற்றி முதல் அறிந்த கல்வெட்டுக்கள் மூன்றாம் நூற்றாண்டை சார்ந்தவையாக இருப்பதால். இந்நகரம் குறைந்தது 1700 வருடங்கள் பழமை வாய்ந்ததாகும்.
கட்டிடக்கலை
சிபாம் நகர் முற்றிலும் வேறான, தனிப்பட்ட , கட்டட நிர்மாணிப்புக்கு பெயர் போனதாகும். 1982ம் ஆண்டு யுனெஸ்கோவினால் உலக பாரம்பரியக் இடமாக அறிவிக்கபட்டுள்ளது. இந்நகரில் உள்ள கட்டடங்கள் மண்ணால் ஆனவை 5 இருந்து 11மாடிகள் கொண்டவையாக உள்ளது. ஒவ்வொரு மாடியிலும் ஒரு, அல்லது இரு குடியிருப்புக்கள் உள்ளதாக அமைக்கப்பட்டுள்ளது. பல முறை புதிப்பித்து கட்டப்பட்டாலும், பல கட்டிடங்கள் 15ம் நூற்றாண்டை சார்ந்தவை. இவ்வகையான கட்டிடங்கள் அன் அளவாக 500 சிபாம் நகரில் உள்ளது இவற்றில் சில 30 மீ. உயரம் கொண்டது. சிபாம் உலகின் பழமையான வானளாவி நகர் என பல முறை அழைக்கபடுவதுண்டு, மற்றும் மிகச் சிறந்த முன் உதாரணம் கொண்ட செங்குத்து நகரமைப்பு கொண்ட பழைமையான நகர்களுக்குள் ஒன்றாக சிபாம் உள்ளது.
மேற்கோள்கள்
பகுப்பு:யெமன்
போர்ட்ரான்
போர்ட்ரான் அல்லது ஃபோர்ட்ரான் (Fortran, முன்னர் FORTRAN என்று தலைப்பெழுத்தில் இருந்தது) என்பது பொதுப்பயன்பாட்டுக்கான படிமுறையாக, ஆணைக்கோவைகளை நிரலாக எழுதி இயக்கப்படும் உயர்நிலைக் கணிமொழி. இது எண்கணிப்பாகத் தீர்வு காணவேண்டிய பணிகளுக்கு மிகச்சிறந்த மொழியாக நெடுங்காலமாகக் கருதப்பட்ட மொழி. ஃபோர்ட்ரான் மொழி ஐபிஎம் நிறுவனத்தின் கலிப்போர்னியாவில் உள்ள சான்ஃகொசே (San Jose) கிளையகத்தில் 1950களில் அறிவியல் பொறியியல் பயன்பாட்டிற்காக வளர்த்தெடுக்கப்பட்டு, அத்துறைகளின் முதன்மையான மொழியாக அரை நூற்றாண்டுக்கு மேலாக இருந்து வந்த மொழி. இன்றும் செறிவாக எண்கணிப்புகள் செய்ய வேண்டிய பயன்பாடுகளுக்கு (எ.கா. வானிலை முற்கூறல் பணிகள், பாய்மவியல் கணிமை, வேதியியல் கணிமை போன்ற துறைகள்) இது விருப்பமான தேர்வாக உள்ளது. உயர்திறன் கணிமைகளுக்கு மிகவும் பரவலாக இன்றும் இது தேர்வாகும் மொழி. உலகின் முவரிசை மீவிரைவுக் கணினிகளின் திறனை அளவீடு செய்யும் அளவலகு நிலைகளை (benchmarks) நிறுவி, வரிசைப்படுத்துவதிலும் இம்மொழி பயன்படுகின்றது.
ஃபோர்ட்ரான் (FORTRAN - FORmula TRANslator) மொழி 1957 ஆம் ஆண்டு அறிமுகப்படுத்தப்பட்டது. ஐபிஎம் நிறுவனத்தைச் சார்த யோன் பேக்கசு என்பவர் இதை ஆக்கினார். ஃபோர்ட்ரான் மொழி பலவடிவங்களில் வளர்ந்து வந்துள்ளது. எழுத்துகளை அதிகமாகப் பயம்படுத்து பணிகளின் தேவைகளை நிறைவு செய்ய ஃபோர்ட்ரான் 77 (FORTRAN 77) என்னும் நிரல்மொழியும், பின்னர் வரிசையடுக்குகள் மொழியும் (array programming), தனித்துப் பொருத்தப்படவல்ல மாடுலர் நிரல் மொழியும், ஆப்சக்டு-ஓரியன்டடு மொழி எனப்படும் செயப்பாட்டுப் பொருள் அடிப்படை நிரல்மொழியும், பின்னர் ஃபோர்ட்ரான் 95 என்னும் மொழியும், இன்னும் பின்னர் பொதுமைக்கூறு நிரல்மொழியும் (ஃபோர்ட்ரான் 2003) என பல தற்காலக் கூறுகளைக் கொண்டு விரிவடைந்து வந்துள்ளது.
மேற்கோள்களும் அடிக்குறிப்புகளும்
பகுப்பு:நிரல் மொழிகள் பகுப்பு:அமெரிக்கக் கண்டுபிடிப்புகள்
கே. பி. ராமலிங்கம்
1996 ஆம் ஆண்டு நடந்த நாடாளுமன்றத் தேர்தலில், திருச்செங்கோடு தொகுதியிலிருந்து, திராவிட முன்னேற்ற கழக வேட்பாளராகப் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:11வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:தமிழக அரசியல்வாதிகள் பகுப்பு:நாமக்கல் மாவட்ட நபர்கள்
சேத்துப்பட்டு ஏரி
தற்போதைய நிலை மற்றும் வளர்ச்சிப்பணிகள்
இந்த ஏரியில் குறிப்பாக சேத்துப்பட்டு இரயில்வே நிலையத்தின் அருகே சட்ட விரோத ஆக்கிரமிப்புகள் நடந்தது. 1990-களில் இருந்து சேத்துப்பட்டு ஏரியை மறுசீரமைக்கும் விதமாக படகு/பரிசல் மன்றம் (Boat Club), மீன்காட்சியகம் (Aquarium), கடல் உணவு அங்காடிகள், மீன் விற்பனைத் திடல், ஏரியின் நீர்பரப்பைச் சுற்றி நடைபாதை அமைத்தல் போன்ற பல திட்டங்கள் முன்னெடுக்கப்பட்டன. கடைசியாக 2005-ஆம் ஆண்டு மாநில சுற்றுச்சூழல் துறை சேத்துப்பட்டு ஏரி உள்ளிட்ட சென்னையைச் சுற்றியுள்ள 12 ஏரிகளை மீட்டெடுக்கும் விதமான ஒரு திட்டத்தைக் கொண்டு வந்தது. சிபிஆர் சுற்றுச்சூழல் கல்வி மையம் மேற்கொண்ட ஒரு விரிவான கணக்கெடுப்பின் அடிப்படையில், மாநில அரசு, தமிழ்நாடு நகர்ப்புற கட்டுமான நிதிச்சேவை நிறுவனத்தை (Tamil Nadu Urban Infrastructure Finance Services Limited) ஒரு திட்ட அறிக்கையை தயார் செய்யப் பணித்தது. அதன்பிறகு, 2007-08-இல் மாநில அரசு 40 லட்சம் ரூபாய்களை ஏரியை தூர்வாரும் நடவடிக்கைகளுக்காகவும், ஆகாயத்தாமரையால் நிரம்பிக் கிடந்த ஏரியை சுத்தம் செய்யவும் அளித்தது.
மழைக்காலங்களில் கீழ்ப்பாக்கம் மருத்துவக் கல்லூரிப் பகுதிகளில் ஏற்படும் வெள்ளப்பெருக்கைத் தடுக்கும் பொருட்டு, சுமார் 1,475 மீட்டர் நீளமுள்ள மழைநீர் வடிகால் முறையை அமைக்கும் திட்டம் ஒன்றை அமைப்பதற்கு 2012 ஆம் ஆண்டு மே மாதத்தில் சென்னை மாநகராட்சி மன்றத்தில் தீர்மானம் நிறைவேற்றப்பட்டது. 22.9 மில்லியன் இந்திய ரூபாய் மதிப்பிலான இத்திட்டத்தின் மூலம் பருவகாலங்களில் கிடைக்கும் உபரி தண்ணீர் சேத்துப்பட்டு ஏரியிலிருந்து கூவம் ஆற்றிற்கு புது பூபதி நகர், பச்சையப்பன் கல்லூரி விளையாட்டுத் திடல் மற்றும் வெங்கடாஜலபதி தெரு வழியாக திருப்பிவிடப்படும். மேலும், 60 மில்லியன் ரூபாய் மதிப்பில் மீன்வளத்துறை கழகத்திற்கு ஒரு கட்டடமும் ஏரிக்கு அருகிலேயே கட்டப்படவுள்ளது.
சீரமைப்புப் பணிகள்
2015-ஆம் ஆண்டு ஏற்பட்ட பெருமழைக்கு பிறகு இந்த ஏரியை சீரமைத்து படகு சவாரி மற்றும் வாகன நிறுத்த வசதியுடன் கூடிய சுற்றுசூழல் பூங்கா அமைக்கும் பணி திட்டமிடப்பட்டு, செயல்படுத்தபட்டது.
மேற்கோள்கள்
பகுப்பு:சென்னை சுற்றுப் பகுதிகள் பகுப்பு:சென்னை ஏரிகள்
கெங்கவரம் ஊராட்சி (திருவண்ணாமலை)
கெங்கவரம் ஊராட்சி, தமிழ்நாட்டின் திருவண்ணாமலை மாவட்டத்தில் உள்ள கலசப்பாக்கம் ஊராட்சி ஒன்றியத்தில் அமைந்துள்ளது. இந்த ஊராட்சி, கலசப்பாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4329 ஆகும். இவர்களில் பெண்கள் 2145 பேரும் ஆண்கள் 2184 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சிறுதொண்டநல்லூர் ஊராட்சி
சிறுதொண்டநல்லூர் ஊராட்சி (Siruthondanallur Gram Panchayat), தமிழ்நாட்டின் தூத்துக்குடி மாவட்டத்தில் உள்ள ஸ்ரீவைகுண்டம் வட்டத்தில் அமைந்துள்ளது. இந்த ஊராட்சி, ஸ்ரீவைகுண்டம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4376 பேர் ஆவர். இவர்களில் பெண்கள் 2352 பேரும் ஆண்கள் 2024 பேரும் உள்ளடங்குவர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
விசுவமடு மகா வித்தியாலயம்
விசுவமடு மகா வித்தியாலயமானது இலங்கையின் வடக்கே முல்லைத்தீவு மாவட்டத்தில் விசுவமடு என்னும் பிரதேசத்தில் அமைந்த பாடசாலையாகும். இப்பாடசாலையானது 1978ஆம் ஆண்டு புரட்டாதி மாதம் 20ம் திகதி விசுவமடு பலநோக்கு கூட்டுறவுச்சங்கத்தினால் வழங்கப்பட்ட காணியில் ஆரம்பிக்கப்பட்டது.
பாடசாலையின் வரலாறு
1978ஆம் ஆண்டு புரட்டாதி மாதம் 20ஆம் திகதி ஆரம்பிக்கப்பட்ட இப்பாடசாலையின் முதல் அதிபராக விசுவநாதர் பதவியேற்றார். அவருடைய ஞாபகர்த்தமாக தரம்1 தொடக்கம் தரம்5 வரைக்கும் விசுவநாதர் ஆரம்ப பாடசாலை என்ற பெயரில் ஆரம்பிக்கப்பட்டுள்ளது.
தோற்றமும் வளர்ச்சியும்
வன்னியில் முல்லை மாவட்டத்தின் மேற்குப் புறத்திலும் கிளிநொச்சி மாவட்டத்தின் கிழக்குப் புறத்திலும் அமைந்திருக்கும் எல்லைக்கிராமம் விசுவமடு ஆகும். நீர்வளமும் நிலவளமும் நிரம்பப் பெற்று வனவளத்தினால் சூழ்ந்திருந்தது இக்கிராமம்.
மேற்கோள்கள்
பகுப்பு:முல்லைத்தீவு மாவட்ட பாடசாலைகள்
லட்சுமி மேனன்
இது இலட்சுமி மேனன் என்ற பெயருக்கான பக்கவழி நெறிப்படுத்தல் ஆகும்.
ஏல மலைகள்
ஏல மலைகள் (Cardamom Mountains; கெமர் மொழியில்: ជួរភ្នំក្រវាញ) என்பது கம்போடியாவின் தென்மேற்கு, கிழக்கு தாய்லாந்து என்பவற்றுக்கு இடையே உள்ள ஒரு மலைத்தொடர் ஆகும். இம்மலைத்தொடர் கிராவந்த்து மலைகள் என்றும் அழைக்கப்படுகின்றன. ஏல மலைகளின் நிழற்படம் தாய்லாந்து நாட்டிலுள்ள டிரத் மாகாண முத்திரையுடன் தோன்றும்.
அமைப்பு
தென்கிழக்கு-வடமேற்கு அச்சில், தாய்லாந்து வளைகுடாவில் உள்ள கோ கோங் மாகாணத்தில் தொடங்கி இம்மலைகள் பர்சத் மாகாணத்தில் உள்ள வீயங் மாவட்டம் வரையிலும், தென்கிழக்குத் திசையில் யானை மலைகள் எனப்படும் தாம்ரெய் மலை வரையிலும் பரந்து விரிந்து காணப்படுகின்றன. இம்மலைத்தொடரின் வடமேற்கு எல்லை தாய்லாந்தில் உள்ள சந்தபுரி மாகாணத்தில் முடிவடைகிறது. மேலும், இதைப் பார்ப்பதற்கு சொய் தாவோ மலைகளில் தோன்றுவது போலவும் தோன்றுகிறது. சில வரைபடங்களில் இது சந்தபுரி மலைத்தொடராகவும் கருதப்படுகிறது.
அடர்ந்த வெப்பமண்டல மழைக்காடுகள் ஈரமான மேற்குச் சரிவுகளில் காணப்படுகின்றன. இப்பகுதிகளில் 150 முதல் 200 அங்குலம் (3,800-5,000 மி.மீ.) வரையிலான மழை ஆண்டுதோறும் பொழிகிறது. முரணாக, மரங்களடர்ந்த கிழக்குச் சரிவுகளில் உட்புறக் கம்போடியச் சமவெளியை நோக்கியிருக்கும் கிரிரோம் தேசியப் பூங்கா பகுதிகளில் 40 முதல் 60 அங்குலம் (1,000 to 1,500 மி.மீ.) வரையிலான மழைப் பொழிவே பதிவாகிறது. கிழக்குச் சரிவுகளில் ஏலக்காயும் மிளகும் வணிகரீதியிலாகவும் விளைகின்றன.
மலை உச்சிகள்
ஏல மலையின் மிகவுயர்ந்த கொடுமுடி 1813 மீட்டர் (5,948 அடிகள்) உயரத்தில் இருக்கும் புனோம் ஆரல் ஆகும். இதுவே கம்போடியாவில் உள்ள மிக உயர்ந்த சிகரமும் ஆகும். புனோம் சம்கோசு (1,717 மீ.), புனோம் தும்போர் (1,516 மீ.) மற்றும் புனோம் கிமோச் (1,220 மீ.) முதலியவை மற்ற முக்கியமான கொடுமுடிகளாகும்.
வரலாறு
ஏல மலைகளில் 15 முதல் 17 ஆம் நூற்றாண்டுகளைச் சார்ந்த பல தொல்பொருள் தளங்கள் காணப்படுகின்றன. இத்தளங்களில் 60 செ.மீ. அளவுள்ள வித்தியாசமான பீங்கான் சாடிகள் மற்றும் செழுமையடையாத வெட்டப்பட்ட சவப்பெட்டிகள் மலை முழுவதும் சிதறிக் கிடக்கின்றன. சாடியில் புதைப்பது என்ற பழக்கம் இம்மலையின் தனித்துவச் சிறப்பு ஆகும். கெமர் கலாச்சார வரலாற்றில் பிணங்களைப் புதைக்கும் இம்முறை பதிவு செய்யப்படவில்லை. மலையில் காணப்பட்ட எலும்புகள் கம்போடிய அரசக் குடும்பத்தைச் சார்ந்தவை என்று உள்ளூர்ப் புனைவுகள் தெரிவிக்கின்றன. எளிதில் அணுகமுடியாத மலைத்தொடர் என்று கெமர் ரூச் மக்களால் நம்பப்பட்ட இம்மலைத் தொடர் கம்போடிய வியட்நாம் போரின்போது வியட்நாமியப் படைகள் முறியடித்து வெற்றி கொண்டன. தாய்லாந்தின் எல்லையான மேற்குப் பகுதி சீனர்களின் ஆதரவைப் பெறுவதற்கு உதவுகின்ற ஒரு பாதையாகப் பயன்பட்டது. இறுதியாக கெமர் போராளிகள் மற்றும் அகதிகள் தப்பி மறையும் சரணாலயமாகவும் பயன்பட்டது. எளிதில் அணுகமுடியாத இம்மலையின் தன்மை இப்பகுதியைப் பாதுகாக்கவும் பயன்பட்டது.
ஏலக்காய் மலைகளைப் பொருத்தவரையில் சுற்றுலா என்பது ஒப்பீட்டளவில் ஒரு புதிய அம்சமாகும். 2008 ஆம் ஆண்டில் வனவிலங்கு கூட்டணி நிறுவனம் என்ற ஒரு சமூகம் சார்ந்த சூழியல் சுற்றுலா திட்டம் சிபாட் என்ற கிராமத்தில் தொடங்கப்பட்டது. ஏலக்காய் மலையின் நுழை வாயில் என்றும் சந்தைப்படுத்தப்பட்டது. இருப்பினும் வெளிநாட்டு சுற்றுலாப் பயணிகளின் எண்ணிக்கை அங்கோர் வாட்டின் இருப்பிடமான சியம் ரிப் நகருக்கு வருகைதரும் பயணிகளுடன் ஒப்பிடுகையில் மிகவும் குறைவாகும். இப்பகுதியில் இயங்கும் அனைத்துலக பாதுகாப்பு நிறுவனம், அனைத்துலக விலங்குகள் மற்றும் தாவரங்கள் நிறுவனம், இயற்கைக்கான உலகளாவிய நிதியம் போன்றவை வனவிலங்கு கூட்டணி நிறுவனத்துடன் இணைந்து செயல்படும் மற்ற அனைத்துலக நிறுவனங்களாகும்.
புற இணைப்புகள்
பகுப்பு:கம்போடியாவின் மலைத்தொடர்கள் பகுப்பு:தாய்லாந்தின் மலைத்தொடர்கள் பகுப்பு:ஆசிய மாதக் கட்டுரைகள் நவம்பர் 2015 பகுப்பு:கம்போடிய மலைகள்
கீழ்வாய் அலகு
கீழ்வாய் அலகு என்பது ஒன்றுக்கும் குறைவான (கீழான) எண்களையோ அளவுகளையோ குறிக்கும் அலகு. அரை (1/2), கால் (1/4), அரைக்கால் (1/8), வீசம் (1/16) என்பன போல கீழ்வாய் எண்கள் வழக்கில் உள்ளன. அறிவியலில், பத்தில் ஒரு பகுதியைக் குறிக்க டெசி (deci) என்றும் நூற்றின் ஒரு பகுதியைக் குறிக்க சென்ட்டி (centi), ஆயிரத்தின் ஒரு பகுதியைக் குறிக்க மில்லி (milli) என்றும் கூறும் சொற்களும் கீழ்வாய் அலகுகள்தாம். இப்படிக் கீழ்வாய் அலகுகள் பற்பல உள்ளன.
பகுப்பு:அலகுகள்
அமராவதி சிறை
பகுப்பு:இந்தியாவில் உள்ள சிறைச்சாலைகள்‎
கியார்கெசு அந்தோயின்பொன்சு இரேயத்
கியார்கெசு அந்தோயின் பொன்சு இரேயத் (Georges-Antoine-Pons Rayet) (12 திசம்பர் 1839 - 14 ஜூன்) ஒரு பிரெஞ்சு வானியலாளர் ஆவார்.
இவர் பிரான்சில் உள்ள போர்டியாக்சில் பிறந்தார். 1863 இல் இவர் பாரீசு வான்காணகத்தில் பணிபுரிய தொடங்கினார். இவர் வானியலிலும் வானில்நியியலிலும் பணிபுரிந்தார். அப்போது தான் உருவாகிவந்த் கதிர்நிரலியலில் சிறப்பு புலமை பெற்றார்.
இவர் போர்டியாக்சு வான்கானகதை நிறுவி அதன் இயக்குநராக தான் இறக்கும் வரை 25 ஆண்டுகள் இருந்தார். இவர் வுல்ஃப்-இரேயத் விண்மீன்களை வானியலாளரான சார்லசு வுல்ஃப் அவர்களுடன் இணைந்து 1857 இல் கண்டுபிடித்தார். இவர் 1891 இல் பிரெஞ்சு அறிவியல் கல்விக்கழகத்தால் ஜான்சென் பதக்கம் வழங்கப்பட்டார்.
நினைவேந்தல்கள்
பகுப்பு:1839 பிறப்புகள் பகுப்பு:1906 இறப்புகள் பகுப்பு:பிரெஞ்சு வானியலாளர்கள்
ஆயக்குடி கிழக்கு
அமைவிடம்
பழனியிலிருந்து திண்டுக்கல் செல்லும் மாநில நெடுஞ்சாலையில் பழனியிலிருந்து  சுமார் 7 கி.மீ.தூரத்தில் அமைந்து உள்ளது. கடல் மட்டத்திலிருந்து 403 மீட்டர் உயரத்தில் உள்ளது.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, ஆயக்குடி கிழக்கு கிராமத்தில் 23,410 பேர் வசிக்கின்றார்கள். பாலின விகிதம். எழுத்தறிவு பெற்றவர்கள் பேர். இதில் பேர் ஆண்கள்; பேர் பெண்கள். எழுத்தறிவு பெற்றுள்ளோர் சதவீதம் 59.5%. ஆறு வயதுக்குட்பட்டோர் சதவீதம் 12% ஆவர்.
முக்கிய பயிர்
அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது. கொடைக்கானல் மலைத்தொடரின் வடபகுதியின் அடிவாரப்பகுதியானதால் எலுமிச்சை, இலவம்(பஞ்சு), மா, கொய்யா, சப்போட்டா, போன்ற பழத்தோட்டமும், கரும்பு, தென்னை, பாக்கு போன்ற பணப்பயிர்களும் பயிரிடப்படுகிறது. மா, கொய்யா, சப்போட்டா, இவைகளுக்கென தினசரி சந்தை நடைபெறுகிறது.
இவற்றையும் காண்க
ஆயக்குடி
அடிக்குறிப்பு
பகுப்பு:திண்டுக்கல் மாவட்டத்தில் உள்ள கிராமங்கள்
குடிபெயர்ந்த தமிழர்களின் வரலாறு‍
இந்தியாவிலிருந்து‍ பல ஆயிரக்கணக்கான தமிழ் பேசும் மக்கள் பல நூறு‍ ஆண்டுகளுக்கு‍ முன்பே உலகின் பல இடங்களுக்கு‍ குடியெர்ந்து‍ இப்போதும் வாழ்ந்து‍ வருகின்றனர்.
இலங்கையில் இல்லையா
பகுப்பு:தமிழர் வரலாறு
தெற்கு திரிப்புரா மாவட்டம்
தெற்கு திரிப்புரா மாவட்டம், இந்திய மானிலமான திரிப்புராவில் உள்லது. இதன் பரப்பளவு 2152 சதுர கி.மீ. இதன் தலைமையகம் பெலோனியாவில் உள்ளது. பெலோனியா, சபுரூம், சந்திர்பசார் உள்ளிட்ட மூன்று பிரிவுகளை உடையது. இது திரிப்புரா மேற்கு, திரிப்புரா கிழக்கு என இரண்டு சட்டசபைத் தொகுதிகளை உள்ளடக்கியது. இங்கு எட்டே முக்கால் லட்சம் பேர் வசிக்கின்றனர். இங்கு வாழும் மக்களின் கல்வியறிவு தேசிய சராசரியை விடவும் அதிகம். இங்கு திரிஷ்னா வனவிலங்கு சரணாலயம் உள்ளது. கும்தி வனவிலங்கு சரணாலயமும் இங்குள்ளது.
தளங்கள்
பகுப்பு:திரிபுரா மாநிலத்திலுள்ள மாவட்டங்கள்
தர்சன சந்தகுளம்
தர்சன சந்தகுளம் (Darshana Sandakalum, பிறப்பு: ஆகத்து 1 1986), இலங்கை கொழும்புப் பிரதேச அணியின் துடுப்பாட்டக்காரர். இவர் ஆறு முதல்தர துடுப்பாட்டப் போட்டிகளிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2009/10-2010/11 பருவ ஆண்டுகளில், இலங்கை பதுரலியா விளையாட்டுக்கழக அணி, அந்தோனியன் விளையாட்டுக்கழக அணிஉறுப்பினராக பங்குகொண்டார்.
ஜயநாத் சந்தகன்
ஜயநாத் சந்தகன் (Jayanath Sandacan), இலங்கை பாணந்துறைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1998/99 பருவ ஆண்டில் இலங்கை பாணந்துறைப் அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
இடையினத் திருமணம்
இடையினத் திருமணம் அல்லது இனக்கலப்புத் திருமணம் என்பது வெவ்வேறு இனத்தைச் சார்ந்தோர் திருமணம் செய்வது ஆகும். இவர்கள் குழந்தைகள் பெற்றால், இக் குழந்தைகள் பல்வேறு இனங்களின் மரபைக் கொண்டிருக்கும். எ.கா கறுப்பர் வெள்ளையர் ஆகியோருக்கு இடையே நடக்கும் திருமணம், தமிழர் பறங்கிகள் திருமணம் போன்றவை ஆகும்.
மிகவும் வேறுபட்ட இனங்களைச் சார்ந்தவர்களுக்கு இடையே திருமணம் அதிகம் நடைபெறுவது  ஐக்கிய அமெரிக்காவில் ஆகும். திருமணம் செய்பவர்களில் 3 மில்லியனுக்கும் மேற்பட்டோர் இவ்வகையை சேர்ந்தவர்களே.
பகுப்பு:திருமணம்
கொண்டகாமேரு வனவிலங்கு சரணாலயம்
கொண்டகாமேரு வனவிலங்கு சரணாலயம் (Kondakameru Wildlife Sanctuary) என்பது இந்தியாவின் ஒடிசா மாநிலத்தில் மால்கான்கிரி மாவட்டத்தில் உள்ள வனவிலங்கு சரணாலயம் ஆகும்.
இச்சரணாலயம் 430 சதுர கி.மீ. பரப்பளவை உள்ளடக்கியது. இச்சரணாலயப் பகுதியில் பெரும்பாலும் சிறிய மலைகளும் பள்ளத்தாக்குகளும் காணப்படுகின்றன. இது கிழக்கு மேட்டுநில ஈரமான இலையுதிர் காடுகளின் சுற்றுச்சூழல் பகுதியில் உள்ளது. இங்குக் காணப்படும் முக்கிய தாவரங்கள் கலப்பு இலையுதிர் காடுகள் மற்றும் புதர் காடுகளாகும்.
அனைத்துலக முறை முன்னொட்டுச் சொற்கள்
இப்பக்கத்தில் அனைத்துலக முறை அலகுகளில் பயன்படுத்தும் மேல்வாய், கீழ்வாய் அலகு முன்னொட்டுகளுக்கான சொற்களும் அதன் மதிப்பும் உள்ளன.
ca:Plantilla:Prefixos del SI es:Plantilla:Prefijos del Sistema Internacional fi:Malline:Kerrannaisyksikkö it:Template:Prefissi SI ja:Template:SI接頭辞 ko:틀:SI 접두어 no:Mal:SI-prefiks pt:Predefinição:Prefixos do SI sl:Predloga:SI prefix
மேற்கோள்கள்
பகுப்பு:SI அலகுகள்
தெற்கு கோவா மாவட்டம்
thumb|right|250px|தெற்கு கோவாவின் நெல் வயல்கள் தெற்கு கோவா மாவட்டம் (ஆங்கிலம்: South Goa district) மேற்கு இந்தியாவில் கொங்கண் மண்டலம் என அழைக்கப்படும் பிராந்தியத்திற்குள் கோவா மாநிலத்தின் இரு மாவட்டங்களில் ஒன்றாகும். இது முற்காலத்தில் போர்த்துகீசியரின் ஆதிக்கத்திற்கு உட்பட்டிருந்தது. இதன் தலைமையகம் மார்கோவாவில் உள்ளது.
கொங்கன் என்று அழைக்கப்படும் பிராந்தியத்திற்குள். இது வடக்கே வடக்கு கோவா மாவட்டம், கிழக்கு மற்றும் தெற்கே கருநாடக மாநிலத்தின் வடகன்னட மாவட்டம், அரபிக்கடல் அதன் மேற்கு கடற்கரையை உருவாக்குகிறது.
இதில் முர்முகாவோ, சால்சேட், கியூபேம் என்ற மூன்று பிரிவுகளை உடையது. முர்முகாவோ, சால்சேட், கியூபெம், கானகோனா, சங்குயெம் உள்ளிட்ட வட்டங்களைக் கொண்டுள்ளது,
இங்குள்ள மக்களின் கல்வியறிவு வீதம் தேசிய சராசரியை விடவும் அதிகம். இங்கு வாழும் மக்கள் கொங்கணி பேசுகின்றனர். சிலர் மராத்தியும் கன்னடமும் பேசுகின்றனர். இந்தி, ஆங்கிலம் ஆகிய மொழிகளைப் புரிந்துகொள்கின்றனர். சிறுபான்மையினர் போர்த்துகீசிய மொழியில் பேசுகின்றனர்.
வரலாறு
போர்த்துகீசியர்கள் 1510 ஆம் ஆண்டில் கோவாவில் ஒரு காலனியை நிறுவி 17 மற்றும் 18 ஆம் நூற்றாண்டுகளில் காலனியை அதன் தற்போதைய எல்லைகளுக்கு விரிவுபடுத்தினர். கோவா இந்தியாவுடன் டிசம்பர் 19, 1961 இல் இணைக்கப்பட்டது. கோவா மற்றும் இரண்டு முன்னாள் போர்த்துகீசிய குடியிருப்புகள் கோவா, டாமன் மற்றும் டையு ஆகியவற்றின் யூனியன் பிரதேசமாக மாறியது, மேலும் 1965 ஆம் ஆண்டில் கோவா ஒரே மாவட்டமாக ஒழுங்கமைக்கப்பட்டது. மே 30, 1987 அன்று கோவா மாநில நிலையை அடைந்தது ( தமனும் தியூவும் ஒரு தனி யூனியன் பிரதேசமாக மாறியது), மற்றும் கோவா வடக்கு கோவா மற்றும் தெற்கு கோவா என இரண்டு மாவட்டங்களாக மறுசீரமைக்கப்பட்டது.
நிர்வாகம்
இந்திய ஆட்சிப் பணி, அதிகாரியான அஜித் ராய், தெற்கு கோவாவின் ஆட்சியர் மற்றும் மாவட்ட நீதிபதியும் ஆவார். ஒவ்வொரு வட்டத்திற்கும் துணை ஆட்சியர்கள் மற்றும் மம்லதார்கள் உள்ளனர்.
அஜித் ராய், இந்திய ஆட்சிப் பணி, புதிய மாவட்ட ஆட்சியாளர்.
மாவட்டத்தின் தலைமையகம் மட்காவ்.
பிரிவுகள்
மாவட்டத்தின் நிர்வாக தலைமையகம் மட்காவ்.
இம்மாவட்டம் ஐந்து பிரிவுகளாகவும், ஐந்து உட்பிரிவுகளையும் கொண்டுள்ளது. போன்டா,, மர்மகோவா (வாஸ்கோட காமா), [மர்மகோவா, கிய்ய்பெம், மற்றும் தர்பந்தோரா; மற்றும் ஏழு வட்டங்கள் – போன்டா, மர்மகோவா, சால்சியேட், (மட்காவ்), கியூபெம், மற்றும் சனகோனா (சௌதி), சாங்க்யும், மற்றும் தர்பந்தோரா
போண்டா வட்டம் ஜனவரி 2015 இல் வடக்கு கோவாவிலிருந்து தெற்கு கோவாவுக்கு மாற்றப்பட்டது.
போக்குவரத்து
மார்காவோ மற்றும் வடக்கு கோவா இடையே அடிக்கடி பேருந்துகள் கிடைக்கின்றன.
மக்கள் தொகை
2011 இந்திய மக்கள் தொகை கணக்கெடுப்பின்படி, தென் கோவாவின் மக்கள் தொகை 640,537 ஆகும். இது மொண்டெனேகுரோ அல்லது அமெரிக்க மாநிலமான வெர்மான்ட் மாநிலத்திற்கு சமமானதாகும். இது இந்தியாவில் 640 இல் 515 வது இடத்தைப் பெறுகிறது. மாவட்டத்தில் சதுர கிலோமீட்டருக்கு 326 மக்கள் அடர்த்தி (840 / சதுர மைல்) உள்ளது. 2001-2011 தசாப்தத்தில் அதன் மக்கள் தொகை வளர்ச்சி விகிதம் 8.63% ஆகும். தென் கோவாவில் ஒவ்வொரு 1000 ஆண்களுக்கும் 980 fபெண்கள் பாலின விகிதம் உள்ளது, மேலும் கல்வியறிவு விகிதம் 85.53% ஆகும்.
2011 இந்திய மக்கள் தொகை கணக்கெடுப்பின் போது, ​​மாவட்டத்தில் 66.44% மக்கள் கொங்கனி, 12.38% இந்தி, 6.45% மராத்தி, 5.98% கன்னடம், 3.39% உருது, 1.00% மலையாளம், 0.86% தெலுகு, 0.55% பெங்காலி, 0.49 % தமிழ், 0.49% குஜராத்தி, 0.44% ஒடியா மற்றும் 0.42% ஆங்கிலம் அவர்களின் முதல் மொழியாகும்.
இணைப்புகள்
பகுப்பு:கோவா மாவட்டங்கள் பகுப்பு:தெற்கு கோவா மாவட்டம்
இராசிவ் காந்தி கலை அறிவியல் கல்லூரி
அங்கீகாரம்
இக்கல்லூரியை பல்கலைக்கழக மானிய குழு (யுஜிசி) அங்கீகரித்துள்ளது.
வெளி இணைப்புகள்
பகுப்பு:புதுச்சேரியில் உள்ள கல்லூரிகள்
மேசாவின் கல்வெட்டு
மேசாவின் கல்வெட்டு அல்லது மோவாப் கல்வெட்டானது கரும் பாசோல்ட் கல்லில் மோவாப் மன்னர் மோசேவினால் கிமு 9வது நூற்றாண்டில் எழுப்பப்பட்ட கல்வெட்டாகும். இது 1868 ஆம் ஆண்டு கண்டுபிடிக்கப்பட்டது. இதில் மொத்தம் 34 வரிகள் காணப்படுகின்றது இதுவே பாலஸ்தீனத்தில் கண்டுபிடிக்கப்பட்டுள்ள கல்வெட்டுகளில் செறிவானதாகும். இது எபிரேய-பொனீசிய எழுத்துக்கள் கொண்டு எழுதப்பட்டுள்ளது. இது மேசாவினால் அவரது இஸ்ரவேல் மீதான படையெடுப்பு வெற்றியைக் குறிக்கும் வகையில் எழுப்பப்பட்டதாகும்.
கல்லானது 124 ச.மீ. உயரமும் 71 ச.மீ. அகலமும் உச்சுயில் வலைவாகவும் அமைந்துள்ளது. இது யோர்தானின் தீபன் நகரில் 1868 ஆம் ஆண்டு யேர்மனிய மறைப்பரப்பாளர் வண.பிதா எப்.ஏ.கிலென் அவர்களால் கண்டுபிடிக்கப்பட்டது. அனால் அயல் அரபியர்கள் இதனை உடைத்து விட்டார்கள் ஆனால் அதற்கு முன்னர் சார்லஸ் அதன் அச்சுப் பிரதியொன்றை எடுத்திருந்தார். பெரும்பான்மையான பகுதிகளை சேர்த்து மீண்டும் அக்கல் மீளமைக்கப்பட்டது. கல்வெட்டும் அதன் அச்சுப் பிரதியும் இப்போது பிரான்சில் உள்ள இலூவா தொல்பொருள் காட்சியகத்தில் உள்ளது.
உள்ளடக்கம்
1. אנכ. משע. בנ. כמש.. . מלכ. מאב. הד 2. יבני | אבי. מלכ. על. מאב. שלשנ. שת. ואנכ. מלכ 3. תי. אחר. אבי | ואעש. הבמת. זאת. לכמש. בקרחה | ב[נס. י] 4. שע. כי. השעני. מכל. המלכנ. וכי. הראני. בכל. שנאי | עמר 5. י. מלכ. ישראל. ויענו. את. מאב. ימנ. רבן. כי. יאנפ. כמש. באר 6. צה | ויחלפה. בנה. ויאמר. גמ. הא. אענו. את. מאב | בימי. אמר. כ[...] 7. וארא. בה. ובבתה | וישראל. אבד. אבד. עלמ. וירש. עמרי. את א[ר] 8. צ. מהדבא | וישב. בה. ימה. וחצי. ימי. בנה. ארבענ. שת. ויש 9. בה. כמש. בימי | ואבנ. את. בעלמענ. ואעש. בה. האשוח. ואבנ 10. את. קריתנ | ואש. גד. ישב. בארצ. עטרת. מעלמ. ויבנ. לה. מלכ. י 11. שראל. את. עטרת | ואלתחמ. בקר. ואחזה | ואהרג. את. כל. העמ. [מ] 12. הקר. רית. לכמש. ולמאב | ואשב. משמ. את. אראל. דודה. ואס 13. חבה. לפני. כמש. בקרית | ואשב. בה. את. אש. שרנ. ואת. אש 14. מחרת | ויאמר. לי. כמש. לכ. אחז. את. נבה. על. ישראל | וא 15. הלכ. הללה. ואלתחמ. בה. מבקע. השחרת. עד. הצהרמ | ואח 16. זה. ואהרג. כלה. שבעת. אלפנ. גברנ. ו[גר]נ | וגברת. וגר 17. ת. ורחמת | כי. לעשתר. כמש. החרמתה | ואקח. משמ. א[ת. כ] 18. לי. יהוה. ואסחב. המ. לפני. כמש | ומלכ. ישראל. בנה. את 19. יהצ. וישב. בה. בהלתחמה. בי | ויגרשה. כמש. מפני | ו 20. אקח. ממאב. מאתנ. אש. כל. רשה | ואשאה. ביהצ. ואחזה. 21. לספת. על. דיבנ | אנכ. בנתי. קרחה. חמת. היערנ. וחמת 22. העפל | ואנכ. בנתי. שעריה. ואנכ. בנתי. מגדלתה | וא 23. נכ. בנתי. בת. מלכ. ואנכ. עשתי. כלאי. האש[וח למי]נ. בקרב 24. הקר | ובר. אנ. בקרב. הקר. בקרחה. ואמר. לכל. העמ. עשו. ל 25. כמ. אש. בר. בביתה | ואנכ. כרתי. המכרתת. לקרחה. באסר 26. [י]. ישראל | אנכ. בנתי. ערער. ואנכ. עשתי. המסלת. בארננ. 27. אנכ. בנתי. בת. במת. כי. הרס. הא | אנכ. בנתי. בצר. כי. עינ 28. - ש. דיבנ. חמשנ. כי. כל. דיבנ. משמעת | ואנכ. מלכ 29. ת[י] - מאת. בקרנ. אשר. יספתי. על. הארצ | ואנכ. בנת 30. [י. את. מה]דבא. ובת. דבלתנ | ובת. בעלמענ. ואשא. שמ. את. [...] 31. - צאנ. הארצ | וחורננ. ישב. בה. ב 32. - אמר. לי. כמש. רד. הלתחמ. בחורננ | וארד 33. -[ויש]בה. כמש. בימי. ועל[...]. משמ. עש 34. -- שת. שדק | וא
மொழிப்பெயர்ப்பு
பகுப்பு:வரலாறுச் சான்றுகள் பகுப்பு:இசுரேல் வரலாறு பகுப்பு:கல்வெட்டுகள் பகுப்பு:தொல்பொருட்கள்
இலங்கை மீதான ஐநா மனித உரிமை ஆணையர் அலுவலக விசாரணை
2014 மார்ச் மாதம் செனீவாவில் உள்ள ஐநா மனித உரிமைப் பேரவையில் நிறைவேற்றப்பட்ட தீர்மானம் 'இலங்கையில் நடைபெற்ற போரின் போது நிகழ்த்தப்பட்டதாகக் கூறப்படும் மிக மோசமான மனித உரிமை மீறல்கள் மற்றும் முறைகேடுகள், அவை தொடர்பான குற்றச்செயல்கள் குறித்து, ஒரு முழுமையான புலனாய்வை மேற்கொள்ளுமாறும்' ஐநா மனித உரிமை ஆணையருக்கு ஆணையிட்டது. இந்த விசாரணையின் இடைக்கால அறிக்கை 2014 செப்டம்பரிலும் இறுதி அறிக்கை மார்ச் 2015 இலும் சமர்ப்பிக்கப்பட வேண்டும் என்றும் வரையறுக்கப்பட்டது. இந்த ஆணைகளுக்கு ஏற்ப இலங்கை மீதான ஐநா மனித உரிமை ஆணையர் அலுவலக விசாரணை (OHCHR Investigation on Sri Lanka - OISL) முன்னெடுக்கப்பட்டு வருகிறது.